open-index/open-wikipedia-markdown huggingface dataset:
Ibai Gómez

**Ibai Gómez Pérez** eli **Ibai** (s. 11. marraskuuta 1989 Bilbao, Biskaja) on espanjalainen jalkapalloilija. Hän on edustanut Espanjan korkeimmalla sarjatasolla Primera Divisiónissa Alavésia ja bilbaolaista Athleticia. Hän on pelipaikaltaan hyökkääjä.

## Seurajoukkueura

Ibai on bilbaolaisen Santutxun kasvatti. Uransa aikuisten sarjoissa hän aloitti Santutxun edustusjoukkueessa kaudella 2008–2009 Vizcayan maakunnan División de Honorissa, joka vastaa viidenneksi korkeinta sarjatasoa. Kaudeksi 2009–2010 Ibai siirtyi kolmanneksi korkeimman sarjatason Segunda División B:n Sestao Riveriin, jonka pudottua kauden päätteeksi hän vaihtoi samassa sarjassa pelanneen kotikaupunkinsa ja Baskimaan suurseuran Athleticin reservijoukkueen riveihin.

Ibai sai pian kokemusta myös Joaquín Caparrósin valmentamassa Athleticin edustusjoukkueessa ja debytoi korkeimmalla sarjatasolla Primera Divisiónissa 17. lokakuuta 2010 ottelussa Zaragozaa vastaan. Vaihdosta kentälle päässeen Ibain ottelu päättyi kuitenkin jo kolmen minuutin jälkeen polvivammaan. Toivuttuaan loukkaantumisesta hän pelasi kauden lopulla vielä kahdessa ottelussa.

Kaudella 2011–2012 Ibain vastuu nyt Marcelo Bielsan luotsaamassa Athleticin edustusjoukkueessa kasvoi, ja hän pelasi kaikki kilpailut mukaan lukien 29 ottelussa. Eurooppa-liigan pudotuspeleissä hän teki kaksi tärkeää maalia Schalkea ja Sportingia vastaan. Athletic ylsi loppuotteluun sekä Eurooppa-liigassa että Espanjan cupissa eli Copa del Reyssä, mutta hävisi molemmat maalein 3–0. Eurooppa-liigan loppuottelussa Atlético de Madridia vastaan Ibai pelasi toisen puoliskon ja Copa del Reyn loppuottelussa Barcelonaa vastaan täydet minuutit.

## Lähteet

## Aiheesta muualla

* Ibai Athletic Clubin sivustolla 
* Ibai BDFutbol-sivustolla
Kaisa Lehtonen

**Kaisa Elisabet Lehtonen** (24. syyskuuta 1966 Turku – 4. helmikuuta 2017 Turku) oli suomalainen arkeologi. Ennen arkeologin uraansa hän oli suomenmestaruustason korkeushyppääjä.

## Urheilija
Kaisa Lehtosen seura oli Kaarinan Ura. Hän voitti Kalevan kisoissa korkeushypyssä kultaa vuonna 1994, hopeaa vuosina 1989, 1990 ja 1995 sekä pronssia 1993. Hänellä oli myös maaotteluedustuksia. Lehtosen ennätys oli 187&nbsp;cm. Häntä valmensi Kalevi Lehtonen.

## Arkeologi
Lehtonen valmistui filosofian maisteriksi arkeologian alalta Turun yliopistosta vuonna 1996. Hän työskenteli vuodesta 2011 Turun maakuntamuseossa, tätä ennen Museovirastossa Vaasan alueyksikössä ja sitä ennen tutkijana Museoviraston Muinaisjäännösten hoitoyksikössä Varsinais-Suomessa ja Uudellamaalla.

Varsinais-Suomessa Lehtonen toteutti Nautelankosken museon kivikauden perusnäyttelyn ja kirjoitti kotikuntansa Kaarinan esihistorian. Julkaisu *Esihistorian jäljet Kaarinassa* (2008) muodostaa erään kattavimmista kokonaisesityksistä myös koko Varsinais-Suomen esihistoriasta.

## Julkaisuja
*

## Lähteet
Pauli Savenius

**Pauli Savenius** (s. 10. marraskuuta 1987 Kuopio) on toiminut jääkiekon SM-liigassa linjatuomarina. Hän omaa pitkän pelaajataustan jalkapallon ja jääkiekon saralta.

## Katso myös
* Luettelo jääkiekon SM-liigan tuomareista

## Lähteet
*
Jonkerin kivi

**Jonkerin kivi** on vanha Stolbovan rauhan 1617 rajakivi, joka sijaitsee Kuhmossa Jonkerinjärven pohjoisrannalla. Vajaat 2,5 metriä korkea kivi oli vielä 1700-luvulla niemen kärkenä, mutta nykyisin se on erillään rannasta. Kivi on saattanut olla rajakivenä jo Täyssinän rauhasta 1596 alkaen, mutta tästä ei ole varmaa tietoa.

Suomen ja Venäjän raja kulki kiven kautta aina vuoteen 1839 saakka, jolloin Jonkerin alue liitettiin Suomeen. 

## Lähteet
* Kuhmon muinaismuistokohteet
RUSAL

**RUSAL** (, ) on maailman suurin, useissa maissa toimiva venäläinen alumiinikonserni. Vuonna 2011 se tuotti noin 4,7 miljoonaa tonnia eli 9 prosenttia maailman alumiinista  ja 11 miljoonaa tonnia eli noin 9 prosenttia maailman alumiinioksidista. Talouslehti Forbes luokitteli konsernin Venäjän 10. suurimmaksi yritykseksi kevään 2012 suuryritysten listalla; maailmanlistalla RUSAL löytyi sijalta 482.

Yhtiö perustettiin vuonna 2000 (RusAl). Vuonna 2007 se yhdistyi toisen suuren valmistajan SUAL:in kanssa ja siihen liitettiin Glencore-yhtiön alumiinioksidituotanto. Muutosten seurauksena yrityksestä tuli maailman suurin alumiinintuottaja ja yksi suurimmista alumiinioksidin tuottajista. Yhtymän osake noteerataan Moskovan (MICEX-RTS), New Yorkin pörssin Euronextissä (NYSE Euronext) ja Hongkongin pörssissä (HKEX).

RUSAL-konserni on myös merkittävä osakkeenomistaja. Se hallitsee 25 prosenttia Norilski nikelin osakkeista ja 50 prosenttia Kazakstanin Pavlodarin alueen Ekibastuzin kaupungin hiilikentästä (Bogatyr Komir).

Yhtiön pääomistajiin kuuluvat oligarkit Oleg Deripaska (omistus Bazovyi element-yhtymän välityksellä) ja Viktor Vekselberg (Renova-yhtymän kautta).

Rusalilla on ollut vaikeuksia uudelleenrahoittaa Yhdysvaltojen dollareissa olevia lainoja, kun Yhdysvaltojen Venäjälle asettamat pakotteet heikensi yrityksen mahdollisuutta asioida länsimaisten pankkien kanssa. Rusalin osakkeen ja velkakirjojen arvot romahtivat.

## Lähteet
Beer pong

**Beer pong** on juomapeli, jossa pelaajat koettavat heittää pöytätennispalloja pelipöydän toiseen päähän ryhmiteltyihin kilpailevan joukkueen olutmukeihin. Yleensä pelissä on kaksi kahden pelaajan joukkuetta. Joukkueet ryhmittyvät pöydän vastakkaisiin päihin. Virallisia sääntöjä ei ole, joten pelitapa saattaa vaihdella seurueen koosta ja mieltymyksistä riippuen.

Kun pallo laskeutuu mukiin suoraan ilmasta, tulee puolustavan joukkueen juoda kyseinen muki tyhjäksi ja poistaa se pöydältä. Mikäli heitto menee mukiin pompun kautta, pitää vastustajien juoda ja poistaa kaksi mukia. Pomppivan pallon saa vastustaja kuitenkin yrittää torjua kädellään. Joukkue, joka ensimmäisenä menettää kaikki mukinsa, on hävinnyt pelin.

Mukit eivät ole yleensä kovin täynnä ja niissä voi olla muutakin juomista kuin olutta. Usein pöydällä on myös vesimukit, joissa pallot voidaan puhdistaa heittojen jälkeen.

## Aiheesta muualla

*Beer Pong (arkistoitu sivu) Shotti.fi
Marita Lång

**Minna Marita Lång** (o.s. **Pakarinen**, s. 22. joulukuuta 1967 Lahti) on suomalainen korkeushyppääjä, joka edusti Lahden Kalevaa ja Harjavallan Jymyä. Häntä valmensi Matti Sorsa. Hän voitti Kalevan Kisoissa kultaa vuonna 1988 ja sijoittui pronssille vuonna 1989. Sisäratojen SM-kilpailuissa hän voitti kultaa vuosina 1988 ja 1989. Hän sijoittui Haagissa järjestetyissä sisäratojen EM-kilpailussa 1989 kymmenenneksi tuloksella 180&nbsp;cm. Hänellä on myös maaotteluedustuksia, muun muassa Ruotsi-ottelun voitto vuonna 1988. Långin ennätys korkeushypyssä on 189&nbsp;cm, jolla hän on Suomen kaikkien aikojen tilastossa yhdeksäntenä. 

## Lähteet
Sari Aaltonen

**Sari Susanna Aaltonen** (o.s. **Karjalainen**, s. 17. helmikuuta 1968 Nousiainen) on suomalainen korkeushyppääjä, joka uransa alussa edusti Nousiaisten Sutta ja sittemmin Turun Urheiluliittoa. Hän on naisten korkeushypyssä Suomen kaikkien aikojen tilastossa jaetulla yhdeksännellä sijalla tuloksella 188&nbsp;cm. Häntä valmensi Pentti Hietanen. Hän voitti kultaa Kalevan kisoista vuonna 1989, hopeaa 1987 ja pronssia 1990. Sisäratojen SM-kilpailuissa Aaltonen voitti kultaa vuosina 1986 ja 1987 ja hopeaa vuosina 1989 ja 1990. Hänellä on myös maaotteluedustuksia.

## Lähteet
Ilpo Kyllönen

**Ilpo Kyllönen** (27. syyskuuta 1961 – 8. lokakuuta 2024) oli suomalainen urheiluvalmentaja ja kilpapyöräilijä. Koiviston Iskua edustanut Kyllönen saavutti urallaan 34 maantie- ja ratapyöräilyn SM-mitalia, ja voitti maantiepyöräilyn Pohjoismaiden mestaruuden vuonna 2003. Porissa asunut Kyllönen työskenteli prosessinhoitajana ja valmentajana ja toimi myös Koiviston Iskun puheenjohtajana. Vuoden 2012 kesäolympialaisissa hän oli Suomen maantiepyöräilyn lajijohtajana. 

Porin urheilutoimittajien kerho myönsi hänelle vuonna 2022 *Martti Laippala* -palkinnon porilaisen urheilun hyväksi tehdystä työstä.

Kyllönen oli SKP:n ehdokkaana eduskuntavaaleissa 2019 ja europarlamenttivaaleissa 2019.

## Lähteet

## Aiheesta muualla
* Ilpo Kyllösen kotisivut (arkistoitu versio)
Isma López

**Ismael ”Isma” López Blanco** (s. 29. tammikuuta 1990 Pamplona, Navarra) on espanjalainen jalkapalloilija. Hän edustaa Espanjan korkeimmalla sarjatasolla Primera Divisiónissa pelaavaa Sporting Gijónia ja on pelipaikaltaan vasen laitapuolustaja tai -linkki.

## Seurajoukkueura

López edusti juniorina sekä pamplonalaista Osasunaa että bilbaolaista Athleticia. Hänen ja Javier Erason siirtyminen Athleticiin vuonna 2005 aiheutti välirikon Osasunan ja tuolloin Fernando Lamikizin johtaman Athleticin välillä. López pelasi kaksi kautta Athleticin junioreissa ja kolme kautta Espanjan kolmanneksi korkeimmalla sarjatasolla Segunda División B:ssä pelanneessa reservijoukkueessa, mutta ei lunastanut häneen asetettuja odotuksia ja jätti seuran vuonna 2010.

Kaudeksi 2010–2011 López siirtyi Zaragozan reservijoukkueeseen, joka pelasi neljänneksi korkeimmalla sarjatasolla Tercera Divisiónissa. Zaragozasta hän jatkoi Lugoon, jota hän oli nostamassa Segunda B:stä toiseksi korkeimmalle sarjatasolle Segunda Divisióniin kauden 2011–2012 päätteeksi. López oli Lugossa yksi nousijajoukkueen avainpelaajia, mikä vakuutti Athleticin hankkimaan hänet uudestaan riveihinsä kesäkuussa 2012.

López debytoi Athleticin edustusjoukkueessa 2. elokuuta 2012 Eurooppa-liigan kolmannen karsintakierroksen ottelussa kroatialaista Slaven Koprivnicaa vastaan, missä hän teki kaksi maalia.

## Maajoukkueura

López on pelannut Espanjan nuorisomaajoukkueissa. Hän kuului alle 17-vuotiaiden ikäluokassa EM-kultaa ja MM-hopeaa vuonna 2007 saavuttaneeseen joukkueeseen.

## Lähteet

## Aiheesta muualla

* Isma López Athletic Clubin sivustolla 
* Isma López BDFutbol-sivustolla
Maailman toisella puolen

**Maailman toisella puolen** on Haloo Helsinki! -yhtyeen ''III''-albumin toinen ja koko uran kymmenes single. Se julkaistiin 8. huhtikuuta 2011. ”Maailman toisella puolen” on menestynyt erittäin hyvin, sillä EMI Music Finlandin kesäkuussa 2011 antaman tiedotteen mukaan single on myynyt kultaa ja seuraavana vuonna se ylitti platinarajan.

Kappale on sijoittunut latauslistalla parhaimmillaan sijalle kaksi ja singlelistalla sijalle kolme. Smurffit on julkaissut kappaleesta version nimellä ”Smurffimaan toisella puolen”.

## Kappaleet
# *Maailman toisella puolen* (Single Version)

## Tekijätiedot
* Säv. Leo Hakanen, Rauli Eskolin
* San. Elisa Tiilikainen, Jarmo Mykkänen, Leo Hakanen
* Sov. Erno Laitinen, Rauli Eskolin, Leo Hakanen

## Lähteet
HMS Hastings (L27)

**HMS Hastings** (viirinumerot L27 ja U27) oli Britannian kuninkaallisen laivaston Hastings-luokan sluuppi toisessa maailmansodassa.

## Valmistus

Alus tilattiin 4. huhtikuuta 1929 vuoden 1929 laivasto-ohjelmassa Devonportin telakalta, missä köli laskettiin 29. heinäkuuta 1929. Alus laskettiin vesille 10. huhtikuuta 1930 kumminaan Alice Brand ja valmistui vielä samana vuonna 26. marraskuuta.

## Palvelus
Tammikuussa 1931 alus määrättiin Persianlahdelle, mistä se siirrettiin tammikuussa 1932 Punaiselle merelle. Hieman ennen siirtoaan alus osallistui miinanraivaussluuppi *[[HMS Ormonde]]n* ja *Barodan* pelastustöihin. Alus kävi Maltalla huollettavana helmikuussa ja elokuussa 1932 sekä maaliskuussa ja syyskuussa 1933. Alus palautettiin maaliskuussa 1934 palvelukseen Punaisella merellä, mikä keskeytyi aluksen ajaessa karille 11. kesäkuuta 1934. Alus saatiin irti karilta 6. syyskuuta, minkä jälkeen se hinattiin tilapäiskorjauksia varten Sueziin. Korjausten valmistuttua risteilijä *[[HMS Durban]]* hinasi aluksen Maltalle, missä se siirrettiin marraskuussa korjausta varten telakalle. Alus vapautui telakalta vasta huhtikuussa 1937, koska Abessinian kriisin vuoksi työt telakalla olivat keskeytyksissä huhtikuusta syyskuuhun 1935.

Telakalta vapauduttuaan alus palautettiin palvelukseen minimimiehistöllä, joka kuljetti aluksen Britteinsaarille. Alus palautettiin toukokuussa 1937 Devonportissa palvelukseen kalastuksenvalvontalaivueen johtoaluksena. Alukselle asennettiin Portsmouthissa miinanlaskulaitteisto elo-syyskuussa 1937, minkä jälkeen se palasi laivueeseensa. Alus oli joulukuussa huollossa Devonportissa ja uudelleen huhti-elokuussa 1938, jolloin sen aseistus päivitettiin. Alukselle asennettiin heinä-syyskuussa 1939 Devonportissa sukellusveneidentorjuntajärjestelmä kaikuluotaimineen ja miinanlaskukalusto poistettiin.

Toisen maailmansodan alettua alus liitettiin itärannikolle Rosythin saattajaosastoon, jossa ollessaan se kolaroi 1. tammikuuta 1940 *Bradmanin* ja 1. joulukuuta 12 *Limesladen* kanssa. Alus siirrettiin heinäkuussa 1941 Liverpooliin Läntisen reitin alaisuuteen (). Se liitettiin joulukuussa 44. saattajaryhmään ja helmikuussa 1942 edelleen 40. saattajaryhmään Freetownin reitille. Alus oli huhtikuusta elokuuhun 1943 täydennysosastossa ennen siirtoa 39. saattajaryhmään elokuun lopulla.

Alus poistettiin palveluksesta 19. marraskuuta 1943 Belfastissa ja sijoitettiin reserviin Hartlepooliin helmikuussa 1944. Alus siirrettiin toukokuussa kunnostettavaksi telakalle, mistä se palasi syyskuussa sukellusveneiden saattajaksi liitettynä 3. sukellusvenelaivueeseen Holy Lochiin. Alus poistettiin palveluksesta 16. helmikuuta 1946 Holy Lochissa ja myytiin 2. huhtikuuta BISCOlle. Alus saapui 10. huhtikuuta Trooniin romutettavaksi.

## Lähteet
*
*

### Viitteet
Yogi Bhajan

**Siri Singh Sahib Harbhajan Singh Khalsa Yogiji** (syntyjään *Harbhajan Singh Puri*, 26. elokuuta 1929 Kot Harkarn, Punjab, Brittiläinen Intia &ndash; 6. lokakuuta 2004 Espanola, New Mexico, Yhdysvallat), joka tunnetaan myös nimillä **Yogi Bhajan** ja **Siri Singh Sahib**, oli intialainen hengellinen johtaja, joka toi kundalinijoogan Yhdysvaltoihin. Hän toimi 3HO (Healthy, Happy, Holy Organization) -järjestön, jolla on yli 300 keskusta 35 maassa, henkisenä johtajana. Hän oli myös yhdysvaltalaislähtöisen sikhi-lahkon Sikh Dharman perustaja.

## Lähteet
HMS Folkestone (L22)

**HMS Folkestone** (viirinumerot L22 ja U22) oli Britannian kuninkaallisen laivaston Hastings-luokan sluuppi toisessa maailmansodassa.

## Valmistus

Alus tilattiin 26. helmikuuta 1929 vuoden 1928 laivasto-ohjelmassa Swan Hunterilta, missä köli laskettiin vielä samana vuonna 21. toukokuuta. Alus laskettiin vesille 12. helmikuuta 1930 ja valmistui 25. kesäkuuta 1931.

## Palvelus
Palvelukseen otettaessa alus liitettiin Persianlahdelle sijoitettuun osastoon, jonne se saapui elokuussa 1930. Alus oli tammikuussa 1931 huollossa Bombayssa. Se siirrettiin elokuussa Colomboon huollettavaksi, jolloin aluksen miehistöä siirrettiin *HMS Fowleylle*. Telakalta 4. marraskuuta vapauduttuaan alus siirrettiin Kiinan asemalle Hongkongiin, missä se palautettiin palvelukseen kahdesti ensin 2. huhtikuuta 1934 Hongkongissa ja sitten 8. lokakuuta 1936 Singaporessa. Alus siirrettiin toukokuussa 1939 Hongkongissa telakalle, missä se muutettiin aseistamattomaksi tutkimusalukseksi Uuteen-Seelantiin. Toisen maailmansodan alkaminen kuitenkin keskeytti muutostyöt. Osa aluksen miehistöstä siirtyi reservistä otetuille miinanraivaajille ja alus varustettiin sukellusveneidentorjuntaan joulukuussa 1939. Aluksen varustuksena oli ainoastaan yksi neljän tuuman tykki.

Alus määrättiin palaamaan Britteinsaarille ja se saapui 14. helmikuuta 1940 Portsmouthiin, missä miehistö sai ansaitsemansa loman ja alus siirrettiin telakalle. Alus liitettiin Läntisen reitin alaisuuteen Liverpooliin suojaamaan Pohjois-Atlantin saattueita. Alus kolaroi 4. kesäkuuta 1940 upottaen *River Humberin*. Aluksen saamat vauriot korjattiin Cardiffissa ja se oli Liverpoolissa huollossa joulukuussa ja huhti-toukokuussa 1941. Alus kolaroi marraskuussa 1941. Vaurioiden korjaamisen jälkeen alus siirrettiin vasta muodostettuun 42. saattajaosastoon suojaamaan Freetowniin matkanneita saattueita.

Alus oli huollettavana huhti-kesäkuussa 1942 Cardiffissa, loka-marraskuussa Liverpoolissa ja huhti-toukokuussa 1943 Grimsbyssä ennen kuin se siirrettiin Länsi-Afrikan alaisuuteen Freetowniin. Alus palasi syyskuussa 1943 Liverpooliin, missä se oli kuusi viikkoa telakalla. Aluksen kattilahuoneessa tapahtui räjähdys 13. marraskuuta, mutta se estänyt aluksen palaamista Freetowniin. Maaliskuussa 1944 alus siirrettiin 56. saattajaryhmään, mutta se palasi Britteinsaarille vasta syyskuussa. Alus ankkuroitiin Milford Haveniin, jossa todettiin ettei sen korjaaminen ollut kannattavaa. Alus oli reservissä, kunnes se siirrettiin maalilaivaksi. Alus myytiin 22. toukokuuta 1947 BISCOlle ja se romutettiin Gelleswick Bayssä.

## Lähteet
*
*

### Viitteet
Sari Karjalainen

**Sari Karjalainen** on seuraavien naisten nimi:
* Sari Aaltonen, o.s. *Karjalainen* suomalainen korkeushyppääjä
* Sari Karjalainen, suomalainen pyörätuolicurlingin pelaaja
Hiirijärvi

**Hiirijärvi** on kylä Satakunnassa Harjavallan kaupungissa. Se sijaitsee noin kuuden kilometrin päässä kaupungin keskustasta. Asutus on keskittynyt kyläteiden varsille, joista tärkein on Harjavallasta Paneliaan johtava yhdystie 2173. Asukkaita Hiirijärvellä on hieman yli 400 (2001).

Kylän luona sijainnut Hiirijärvi kuivatettiin 1950-luvulla viljelysmaaksi. Kuivatusta varten kaivettiin ojia, jotka johdettiin Nakkilan Tattaranjokeen.

## Esihistoria
Hiirijärven asutushistoria on hyvin vanhaa. Vanhimmat merkit asutuksesta ovat kivikaudelta Kiukaisten kulttuurin ajalta n. 2300–1500 eaa. Hiirijärvellä sijaitsee kymmeniä pronssikautisia röykkiöhautoja, hiidenkiukaita. Tunnetuimmat asuinpaikat ovat *Kaunismäki*, *Saamanmäki* ja *Kaasanmäki*. Kaunismäessä on 15 röykkiöhautaa ja osittain Nakkilan kunnan puolella sijaitsevalta Kaasanmäeltä on löydetty 34.

## Nimen alkuperä

Hiirijärven kylä on kansanperinteen mukaan saanut nimensä Piispa Henrikin surmanneen talonpoika Lallin kuolinpaikasta. Piispa Henrikin surmavirressä kerrotaan, kuinka Lalli surmatyön jälkeen pakeni Hiirijärvelle ja asui kodassa. Asuinpaikka sai myöhemmin nimekseen *Kotamäki*. Myöhemmin kesällä Lalli joutui hiirilauman ahdistamaksi. Hän pakeni kiipeämällä puuhun, josta sitten putosi järveen ja hukkui. Järvi sai nimekseen Hiirijärvi. Kotamäessä sijaitsee Lallin itkukivi, johon on kiinnitetty Lallista kertova muistolaatta.

## Lähteet
*Hiirijärven kyläsuunnitelma 2006–2010 

## Aiheesta muualla
Isojuoksiainen

**Isojuoksiainen** (*Geophilus electricus*) on kellertävä, Suomen lajiston uhanalaisarvioinnissa 2010 vaarantuneeksi (VU) luokiteltu juoksujalkainen.

## Koko ja ulkonäkö
Isojuoksiaisen ruumis on kapea, noin 40 kertaa leveytensä pituinen ja väritykseltään kokonaan vaaleankeltainen. Raajoja on koiraalla 65&ndash;69 ja naaraalla 67&ndash;73 paria. Tuntosarvien 14 jaoketta ovat suunnilleen pituutensa levyisiä ja leukaraajojen tyvilevy kapenee eteenpäin ollen tyviosasta eläimen päätä leveämpi. Leukaraajojen myrkkykynsien tyvessä on pieni kuhmu. Silmät puuttuvat kokonaan. Takimmaisen raajaparin tyvellä on yläpuolella 4&ndash;6 ja alapuolella 6&ndash;12 huokosta kahdessa rivissä. Lisäksi raajojen alapuolella on yksittäinen huokonen kauempana tyvestä. Takimmaisissa raajoissa on myös hyvin erottuvat kynnet. Laji kasvaa noin 45 mm pituiseksi.

## Levinneisyys
Lajia tavataan suurimmassa osassa Eurooppaa sekä Pohjois-Amerikassa. Pohjoismaissa sitä tavataan koko Tanskassa sekä Norjan, Ruotsin ja Suomen etelärannikoilla. Suomessa lajilla on vain yksi tunnettu esiintymispaikka, mutta juoksiaisesta ei ole tehty varmaa havaintoa useisiin vuosiin. Tämä saattaa tosin johtua etsimisen puutteesta.

## Elinympäristö ja elintavat
Isojuoksiainen elää etenkin tammea kasvavissa lehtimetsissä, mutta viihtyy varsin hyvin myös erilaisilla kulttuurivaikutteisilla paikoilla, kuten puutarhoissa ja hautausmailla, ja leviämisessään vaikuttaa hyötyneen merkittävästi ihmisen toiminnasta. Eläin oleskelee pääasiassa maanpinnan alla.

Laji tuottaa saalistajan uhkaamana itsevalaisevaa eritettä, jonka on havaittu häiritsevän ainakin saalistavia kovakuoriaisia.

## Lähteet

## Aiheesta muualla
*UniProt, Taxonomy: Geophilus electricus
Kalkkituhatjalkainen

**Kalkkituhatjalkainen** (*Julus scanicus*) on vaaleanharmahtava kaksoisjalkainen. Suomessa se on vuoden 2010 uhanalaisarvioinnissa arvioitu vaarantuneeksi (VU).

## Koko ja ulkonäkö
Melko pienikokoinen tuhatjalkainen. Koiraan pituus on 16&ndash;18&nbsp;mm ja leveys 1,4&ndash;1,6&nbsp;mm, kun naaraat voivat saavuttaa 20&nbsp;mm pituuden ja 1,9&ndash;2,1&nbsp;mm leveyden. Ruumis on muodostuu koiraalla 42&ndash;44 ja naaraalla 43&ndash;45 jaokkeesta. Väriltään eläin on selkäpuolelta harmaanruskea ja väri vaalenee kyljillä vatsapuolta kohti, mutta satunnaisesti tavataan myös tummempia yksilöitä. Lisäksi keskellä selkää on tumma pitkittäisviiru ja kyljissä näkyy tummien rauhasten muodostama pisterivi. Raajapareja on koiraalla 73&ndash;79 ja naaraalla 75&ndash;83 kappaletta. Tarkka lajinmääritys vaatii etummaisten raajaparien ja takaruumiin kärkiosan yksityiskohtien tarkastelua.

## Levinneisyys
Kalkkituhatjalkaista tavataan itäisessä Keski-Euroopassa, Tanskassa sekä aivan eteläisimmässä Ruotsissa. Suomessa lajilla on ainoastaan yksi tunnettu esiintymispaikka entisessä kalkkilouhoksessa Kemiönsaaressa.

## Elinympäristö ja elintavat
Kalkkituhatjalkaisen tyypillinen elinympäristö on kostea- tai jopa märkäpohjainen lehtimetsä, usein lammen tai suon reunalla. Joskus sitä tavataan kuitenkin myös kuivemmilla metsänreunoilla. Yleensä laji vaikuttaa välttelevän kulttuuriympäristöjä. Eläimet viihtyvät karikkeen joukossa tai lahojen kantojen alla.

## Lähteet
Tammijuoksiainen

**Tammijuoksiainen** (*Brachygeophilus truncorum*) on pieni ja ohut juoksujalkainen. Suomen kansallisessa uhanalaisarvioinnissa 2010 se on luokiteltu vaarantuneeksi (VU).

## Koko ja ulkonäkö
Tammijuoksiaisen noin 20&nbsp;mm:n pituiseksi kasvava ruumis on kalpean vaaleankeltainen lukuun ottamatta päätä ja leukaraajajaoketta, jotka ovat jonkin verran muuta ruumista tummemmat. Raajapareja on koiraalla 37&ndash;39 ja naaraalla 39&ndash;41. Ruumis on noin 25 kertaa leveytensä pituinen ja pää suunnilleen yhtä pitkä kuin leveä. Silmät puuttuvat. Tuntosarvissa on 14 jaoketta, joista jaokkeet 2&ndash;5 ovat hieman muita pitkänomaisempia. Ruumiin jaokkeiden 4&ndash;16 vatsapuolella on kolme pituussuuntaista uraa. Leukaraajojen tyvilevy on lähes suorakaiteen muotoinen ja myrkkykynsien tyvellä on pieni kyhmy. Takimmaisessa raajaparissa on selvät kynnet ja aivan raajaparin tyvellä kaksi suurta huokosta.

## Levinneisyys
Pohjoismaissa lajia tavataan koko Tanskassa sekä Ruotsin ja Norjan eteläosissa. Suomesta on vain yksi tunnettu löytöpaikka, eikä juoksiaisia ole tavattu sieltäkään pitkään aikaan.

## Elinympäristö ja elintavat
Tammimetsien laji, joka on elinpaikoiltaan vahvasti kulttuuriympäristöihin sidonnainen. Eläin oleskelee puiden rungoilla irtonaisen kuoren alla tai lahossa puuaineksessa.

## Lähteet

## Aiheesta muualla
*UniProt Taxonomy: Brachygeophilus truncorum
Jääkaappiteoria

**Jääkaappiteoria** eli **ruokakuntamalli**  on eräs sosiologinen määritelmä perheelle. Teorian mukaan ruokakunnan muodostavat ne, jotka ”syövät samasta jääkaapista”, toisin sanoen asuvat samassa kotitaloudessa, esim. avio- ja avoliitossa elävät aikuiset ja heidän kanssaan asuvat alle 18-vuotiaat, joiden hoidosta ainakin toinen avio- tai avopuolisoista huolehtii. Jääkaappiteoria kehitettiin 1990-luvulla, kun Sosiaali- ja terveysministeriössä pohdittiin perheen määritelmää. Kela soveltaa yleisen asumistuen myöntämisessä jääkaappiteoriaa: tukea voidaan myöntää pienituloisille ruokakunnille. Ruokakunnan muodostavat samassa asunnossa asuvat henkilöt. 

Kehitysvammainen tai muuten erityistä huolenpitoa  tarvitseva lapsi katsotaan 21-vuotiaaksi asti kuuluvan perheeseen. Jääkaappiteorian mukaisesti perheeseen kuuluvana pidetään myös samassa taloudessa asuvia setiä, tätejä tai enoja. Tämän perhekäsityksen mukaan myös samaa sukupuolta olevien parisuhde ja yhteinen talous (sateenkaariperhe) muodostavat perheen.

## Lähteet
January Jones

**January Kristen Jones** (s. 5. tammikuuta 1978 Sioux Falls, Etelä-Dakota, Yhdysvallat) on yhdysvaltalainen näyttelijä ja malli. Hän on näytellyt muun muassa Betty Draperin roolisaa televisiosarjassa *[[Mad Men]]*. Jones aloitti uransa mallina ja on sen jälkeen tehnyt roolitöitä sekä elokuvissa että televisiossa. Hänen elokuviinsa kuuluvat muiden muassa *[[Anger Management]]* (2003), *[[Unknown (vuoden 2011 elokuva)|Unknown]]* (2011) ja *[[X-Men: First Class]]* (2011).

## Tausta
January Jones syntyi ja kasvoi Etelä-Dakotassa. Hänellä on tanskalais-englantilais-walesilais-saksalais-tšekkiläiset sukujuuret. Hänen isänsä Marvin Jones on valmentaja ja kunto-ohjaaja, ja äiti Karen omistaa urheiluliikkeen. January sai nimen Jacqueline Susannin romaanin *Unelma onnesta* henkilöhahmon January Waynen mukaan. Jonesilla on kaksi siskoa, Jacey ja Jina.

## Ura
Jones aloitti näyttelijänuransa sivurooleilla muun muassa elokuvissa *[[Anger Management]]* (2003), *[[Rakkautta vain (elokuva)|Rakkautta vain]]*, *[[American Pie: The Wedding]]* ja *[[Dirty Dancing: Havana Nights]]*. Hänellä oli vuonna 2004 naispääosa televisioelokuvassa *Love's Enduring Promise*, vuonna 2005 sivuosa rajavartijan vaimona Tommy Lee Jonesin elokuvassa *Kolmesti kuopattu*, ja seuraavana vuonna hän näytteli Carol Dawsonia elokuvassa *We Are Marshall*.

Jones näytteli kotiäiti Betty Draper Francisia, Don Draperin vaimoa, AMC:n draamasarjassa *[[Mad Men]]* vuosina 2007–2015. Hän sai roolistaan kaksi Golden Globe-ehdokkuutta sekä Emmy-ehdokkuuden. Lisäksi Jones on esiintynyt muun muassa televisiosarjassa *[[Kova laki]]* sekä brittiläisessä elokuvassa *[[Merirosvoradio (elokuva)|Merirosvoradio]]* (2009). Marraskuussa 2009 hän toimi juontajana *[[Saturday Night Live]]* -ohjelmassa.

Vuonna 2011 Jones esiintyi trillerissä *[[Unknown (vuoden 2011 elokuva)|Unknown]]* sekä supersankarielokuvassa *[[X-Men: First Class]]*, jossa hän näytteli Emma Frostia.

Jones on tehnyt mallintöitä muun muassa Abercrombie & Fitchille ja Versacelle.

## Yksityiselämä
Jones on seurustellut Josh Grobanin, Ashton Kutcherin ja Jason Sudeikisin kanssa. Hänellä on syyskuussa 2011 syntynyt poika.

*[[Vanity Fair (lehti)|Vanity Fair]]* -lehden haastattelussa vuonna 2009 Jones kertoi liittyneensä Oceana-säätiöön julkkistiedottajaksi uhanalaisten haiden suojelua varten.

## Filmografia

## Lähteet

## Aiheesta muualla

*
SGS

**SGS** voi tarkoittaa ainakin seuraavia:
*Etelä-Georgian ja Eteläisten Sandwichsaarten maatunnus
*SGS Thomson, STMicroelectronics -yrityksen nimi vuoteen 1998
*Suomen Geologinen Seura
SMR

**SMR** voi tarkoittaa seuraavia:

*San Marino
*Ruotsin vastarintaliike, ruots. *Svenska motståndsrörelsen*
*pieni modulaarinen ydinreaktori eli pienydinvoimala, engl. *small modular reactor*
SRB

**SRB** voi tarkoittaa seuraavia asioita:

*Serbia, ISO 3166-1-maakoodi `SRB`.
*kiinteän ajoaineen boosteri, (, lyh. *SRB*) kantoraketin lennon alkuvaiheessa työntövoiman lisäämiseen käytetty kiinteää ajoainetta käyttävä rakettimoottori.
*Space Shuttle Solid Rocket Booster, (lyh. *SRB*) Nasan avaruussukkulan kiinteän ajoaineen boosterit.
*Yhteinen kriisinratkaisuneuvosto (SRB)
SYR

**Syr** tai **SYR** voi tarkoittaa seuraavia:
* Syyrian valtion ISO 3166-1 tunniste
* Syrian Arab Airlinesin ICAO-tunniste
* Syracusen lentoaseman IATA-tunniste
Piz Lad

**Piz Lad** (retoromaaniksi) eli **Piz Lat** (italiaksi) on vuori Itä-Alpeilla Adige- ja Innjokien välisellä vedenjakajalla. Vuoren itäpuolella on näiden jokien laaksoja yhdistävä Reschensola.

Sveitsin ja Italian raja kulkee Piz Ladin huipun kautta. Niiden ja Itävallan yhteinen rajapiste on huipusta noin 800 metriä pohjoiseen ja 2&nbsp;180 metrin korkeudessa. Rajapiste siirtyi sinne Saint-Germainin sopimuksessa (1919), kun Itävalta luovutti Etelä-Tirolin Italialle. Sveitsin ja Itävallan raja kulki Piz Ladin kautta jo ennestään, mutta kolmen valtion rajapiste oli aiemmin noin 35 km etelämpänä Cima Garibaldilla.

## Lähteet

## Aiheesta muualla
* Piz Lat (Piz Lad), retkeilytietoa Summitpost.org-sivustolla
Timon Ateenalainen

**Timon Ateenalainen** (; 400-luvun eaa. loppu) oli antiikin kreikkalainen Ateenasta kotoisin ollut henkilö, joka tunnetaan misantrooppina eli ihmisvihaajana (, *o misanthrōpos*).

## Elämä

Timon oli Ekhekratides-nimisen miehen poika ja kotoisin Kollytoksen *[[demos|demoksesta]]*. Plutarkhoksen mukaan hän eli peloponnesolaissodan (431-404 eaa.) aikana.

Timon koki ilmeisesti, että hänen ystävänsä kohtelivat häntä kiittämättömästi, ja pettyi ihmisiin niin, että eristi itsensä muista ihmisistä. Hänen kerrotaan päästäneen seuraansa ainoastaan Alkibiadeen. Komediakirjailijat Aristofanes ja Platon sanovat Timonin arvostaneen Alkibiadesta siksi koska katsoi tämän vielä jonakin päivänä tulevan vahingoittamaan Ateenaa pahasti.

Timonin kerrotaan myös kuolleen ihmisvihansa seurauksena. Hän putosi alas päärynäpuusta ja satutti jalkansa. Hän kuitenkin kieltäytyi lääkärinavusta, jolloin märkinyt haava surmasi hänet. Vielä Pausaniaan aikana Ateenassa tunnettiin Akatemian läheisyydessä sijainnut rakennus nimeltä Timonin torni. Timonin hauta oli kuitenkin tuolloin jo jäänyt meren peittoon.

Timon on joskus saatettu sekoittaa filosofi Timon Fleiuslaiseen siksi, että heidän luonteissaan on havaittavissa jonkinlaista etäistä samankaltaisuutta. Ihmisvihaajana tunnettu Timon eli kuitenkin 150 vuotta ennen filosofia.

## Vaikutus kulttuuriin

Timonin ihmisvihasta on myöhemmin tullut legendaarista ja se on ollut monien teosten aiheena.

* Aristofaneella Timon esiintyy ensimmäisen kerran näytelmässä *[[Linnut (Aristofanes)|Linnut]]*. *[[Lysistrate]]ssa* vanhojen naisten kuoro esittää, että vaikka Timon vihasi miehiä, hän oli ystävällinen naisille.
* Aristofaneen lisäksi Timonin mainitsevat komediakirjailijat Frynikhos ja Platon sekä Antifanes, joka kirjoitti näytelmän nimeltä *Timon*.
* Marcus Antonius pystytti Aktionin taistelun (2. syyskuuta 31 eaa.) hävittyään Aleksandriaan Timoneion (Timonium) -nimisen pyhäkön tai asumuksen, joka oli nimetty Timonin mukaan. Antonius koki olevansa Timonin tavoin henkisessä erämaassa jouduttuaan ystäviensä väärien tekojen kohteeksi.
* Lukianos teki Timonista päähenkilön satiiriinsa ''Timon'' eli ''Ihmisvihaaja''. Sen mukaan Timon jakoi rahansa avokätisesti mielisteleville ystävilleen. Kun rahat loppuivat, hänen ystävänsä kaikkosivat ja hän joutui peltotöihin. Eräänä päivänä hän löysi maasta kultaa, jolloin ystävät palasivat, mutta Timon ajoi heidät tiehensä. Lukianos on saattanut saada aiheensa Antifaneelta.
* William Shakespeare sai Timonista aiheen näytelmäänsä *[[Timon Ateenalainen (näytelmä)|Timon Ateenalainen]]* (*Timon of Athens*).

## Lähteet
Adolf Lindfors

**Adolf Lindfors** voi tarkoittaa ainakin seuraavia:

*Adolf Lindfors (1857–1929), suomalainen näyttelijä ja Kansallisteatterin johtaja
*Adolf Lindfors (1879–1959), suomalainen painija ja olympiavoittaja
Reeta Laaksonen

**Reeta Susanna Laaksonen** (s. 9. kesäkuuta 1972 Paimio) on suomalainen korkeushyppääjä. Hän edusti urallaan Paimion Urheilijoita, Helsingin Kisa-Veikkoja ja Turun Urheiluliittoa. Häntä valmensi Sirkka Laaksonen. Laaksonen voitti Kalevan Kisoissa pronssia vuonna 1995 ja vuonna 1996. Hänellä on myös maaotteluedustuksia.

Laaksosen ennätys ulkoradoilla on 187&nbsp;cm ja sisäradoilla 183&nbsp;cm.

## Lähteet
Birgitta Ivanoff

**Birgitta Maria Ivanoff** (nyk. **Schumacher**, s. 28. joulukuuta 1978 Turku) on suomalainen seiväshyppääjä. Hän edusti urallaan Turun Tovereita, Turun Urheiluliittoa ja Salon Vilpasta. Häntä valmensi aluksi isänsä Risto Ivanoff ja myöhemmin Jari Holttinen. Ivanoffin ennätys on 398&nbsp;cm. 

Ivanoff voitti Kalevan Kisoissa kultaa vuonna 1994 ja sijoittui hopealle 1998 ja 1999 ja pronssille 1997, 2000 ja 2001. Sisäratojen SM-kilpailuissa hän saavutti hopeaa vuosina 1995, 2000 ja 2002 ja pronssia 1997, 1998 ja 2001.

## Lähteet
Mitchell Weiser

**Mitchell-Elijah Weiser** (s. 21. huhtikuuta 1994 Troisdorf) on saksalainen jalkapalloilija, pelipaikaltaan oikea laitapuolustaja. Hän edustaa Bundesliigassa pelaavaa Werder Bremeniä. 

Weiser edusti junioritasolla TVE Veltenhofia (2005–2010) ja 1. FC Kölniä (2005–2012). Bundesliigassa hän debytoi Kölnissä yhden ottelun verran 2012. Hän siirtyi 800&nbsp;000&nbsp;eurolla Bayern Müncheniin kesällä 2012. Kevätkauden 2013 hän oli lainalla 2. Bundesliigan Kaiserslauternissa. Hän pelasi Bayernin liigamestaruuksiin päättyneillä kausilla kolme bundesliigaottelua 2013–2014 ja 13 ottelua 2014–2015. Mestarien liigassa hän pelasi kolmessa ottelussa.

Weiser siirtyi ilmaissirrolla Herthaan kesällä 2015. Hän pelasi kolmen kauden aikana 70 bundesliigaottelua ja viisi peliä Eurooppa-liigassa. Kesällä 2018 hän siirtyi 12 miljoonalla eurolla Bayer Leverkuseniin. Hän pelasi Leverkusenissa elokuuhun 2021 mennessä 53 bundesliigaottelua, joissa hän teki kolme maalia, kolme Mestarien liigan ottelua ja kymmenen Eurooppa-liigan peliä, joissa hän teki yhden maalin.

Weiser pelasi Werder Bremenissä lainalla kauden 2021–2022, jolloin seura pelasi 2. Bundesliigassa. Hän siirtyi Bremeniin pysyvästi ilmaissiirrolla kesällä 2022. Kaudella 2022–2023 pelaamissaan 30 Saksan pääsarjaottelussa hän teki kaksi maalia ja antoi kymmenen maalisyöttöä.

Weiser pelasi kaikki seitsemän ottelua Saksan saavuttaessa pronssia alle 17-vuotiaiden MM-kilpailuissa 2011. Hän teki turnauksessa kolme maalia. Hän pelasi neljä ottelua Saksan saadessa saman ikäluokan EM-hopeaa niin ikään 2011. Hän teki loppuottelun voittomaalin Saksan voittaessa alle 21-vuotiaiden Euroopan-mestaruuden 2017. Hän pelasi turnauksessa kaikkiaan neljä ottelua.

Weiser on ammattilaisjalkapalloilijana myöskin pelanneen Patrick Weiserin poika.

## Lähteet
Cletus Chandrasiri Perera

**Cletus Chandrasiri Perera** (s. 6. syyskuuta 1947) on srilankalainen roomalaiskatolinen piispa. Hän kuuluu benediktiineihin ja on saanut pappisvihkimyksensä 4. elokuuta 1973. Hänet nimitettiin 4. toukokuuta 2007 Ratnapuran hiippakunnan johtoon, ja piispaksi konsekroinnin suoritti 11. heinäkuuta Joseph Vianney Fernando, jota avustivat Albert Malcolm Ranjith Patabendige Don ja Harold Anthony Perera. Perera asetettiin virkaansa 28. heinäkuuta.

## Lähteet
Joseph Vianney Fernando

**Joseph Vianney Fernando** (s. 6. elokuuta 1942) on srilankalainen roomalaiskatolinen piispa. Hänet vihittiin papiksi 21. joulukuuta 1966 ja nimitettiin Kandyn hiippakunnan johtoon 17. maaliskuuta 1983. Piispaksi vihkiminen seurasi 21. toukokuuta. Pääkonsekraattorina toimi Appasinghe Paul Perera, jota avustivat Jacob Bastiampillai Deogupillai ja Edmund Joseph Fernando.

## Lähteet
Anne Latvala

**Anne-Kristiina Latvala** (s. 5. huhtikuuta 1982 Kankaanpää) on suomalainen seiväshyppääjä. Hän edusti urallaan Kankaanpään Urheilijoita ja häntä valmensivat uransa aikana Olli Latvala ja Jari Holttinen. Latvalan ennätys ulkoradoilla on 405&nbsp;cm ja sisäradoilla 395&nbsp;cm. Hän edusti Suomea Münchenin EM-kilpailuissa 2002 karsiutuen jatkosta. Kalevan Kisoissa hän saavutti hopeaa vuonna 2002 ja sisäratojen SM-kilpailuista hopeaa 2001 ja pronssia 2002 ja 2003.

## Lähteet
M/S St Ola

**St Ola** on vuonna 1971 rakennettu autolautta. Alus valmistui vuonna 1971 nimellä **Svea Scarlett** Saksan Papenburgissa sijaitsevalta Meyer Werftin telakalta. Alus liikennöi aluksi Skandinavisk Linjetrafik -yhtiön alaisuudessa Ruotsin Landskronan ja Tanskan Kööpenhaminan välillä. Vuonna 1982 alus myytiin Rederi Ab Eckerö -yhtiölle ja se aloitti liikenteen välillä Eckerö–Grisslehamn. Myöhemmin alusta kaavailtiin liikenteeseen Helsingin ja Tallinnan välille, jota se ajoikin hyvin lyhyen ajan vuonna 1990. Tämän jälkeen alus on liikennöinyt sekä Skotlannin että Viron rannikolla St. Ola -nimisenä. Aluksen on omistanut vuodesta 2002 Saaremaa Laevakompanii. Vuosina 2007 ja 2008 alus oli kesäkautena aikarahdattuna Färsaarten vesillä. Vuonna 2016 alus on liikenteessä välillä Rohuküla–Heltermaa.

## Lähteet

## Aiheesta muualla
*
Tuv

**Tuv**, **TuV**, **TUV** ja **TÜV** voivat tarkoittaa ainakin seuraavia:

*Teuvan rautatieasema, *lyhenne Tuv*
*''Tuv'' eli *Töv*, provinssi Mongoliassa
*Tulevaisuusvaliokunta, (TuV) Suomen eduskunnan valiokunta 
*Tuvalun maatunnus
*TÜV (saks. *Technischer Überwachungsverein*), Saksalainen katsastuslaitos
Paul Revere & the Raiders

**Paul Revere & the Raiders** on yhdysvaltalainen rock-yhtye, joka sai paljon Yhdysvaltain valtavirran menestystä 1960-luvulla ja 1970-luvun alussa. Heidän  hittejään ovat:  "Kicks" (1966, sijalle 400 Rolling Stone -lehden listalla 500 Greatest Songs of All Time), "Hungry" (1966), "Him Or Me - What's It Gonna Be?" (1967) ja vuoden 1971 listaykkössingle "Indian Reservation (Lament of Cherokee Reservation Indian).

Yhtye otti nimensä Yhdysvaltain itsenäisyystaistelijan Paul Reveren ja hänen joukkojensa mukaan, ja pukeutuivat usein tuon ajan vaatteisiin.

Yhtyeen albumi *Midnight Ride* (1966) valittiin vuonna 2005 julkaistuun hakuteokseen *[[1001 albumia jotka jokaisen on kuultava edes kerran eläessään]]*.

## Kokoonpano

### Nykyinen kokoonpano
* Doug Heath – kitara (1973–)
* Ron Foos – basso, kitara (1975–)
* Danny Krause – kosketinsoittimet (1978–)
* Jamie Revere – kitara (1990–1997, 2014–)
* Darren Dowler – laulu (2004–)
* Tommy Scheckel – rummut, laulu (2007–)

### Entiset jäsenet
* Paul Revere – kosketinsoittimet (1958–2014)
* Mark Lindsay – laulu, saksofoni (1958–1975)
* Robert White – kitara (1958–1961)
* Richard White – kitara (1958–1961)
* William Hibbard – basso (1958–1961)
* Dick McGarvin – rummut (1958)
* Red Hughes – laulu (1958)
* David Bell – rummut (1958–1959)
* Jerry Labrum – rummut (1959–1961)
* Andrea Loper – laulu (1960)
* Mike ”Smitty” Smith – rummut (1962–1967, 1971–1972)
* Ross Allemang – basso (1962–1963)
* Steve West – kitara (1962)

* Dick Walker – kitara (1962–1963)
* Charlie Coe – kitara (1963), basso (1967–1968)
* Drake ”Kid” Levin – kitara (1963–1966, 1967)
* Mike ”Doc” Holliday – basso(1963–1965)
* Phil ”Fang” Volk – basso (1965–1967)
* Jim ”Harpo” Valley – kitara (1966–1967)
* Freddy Weller – kitara (1967–1973)
* Joe Correro, Jr. – rummut  (1967–1971)
* Keith Allison – basso (1968–1975)
* Omar Martinez – rummut, laulu (1971–2007)
* Robert Wooley – kosketinsoittimet (1972–1977)
* Blair Hill – laulu (1978–1980)
* Michael Bradley – laulu(1980–1983)
* Carlo Driggs – laulu (1983–2004)

## Diskografia

* 1961: *Like, Long Hair*
* 1963: *Paul Revere & the Raiders*
* 1965: *Here They Come!*
* 1966: *Just Like Us!*
* 1966: *Midnight Ride*
* 1966: *The Spirit of ’67*
* 1967: *Revolution!*
* 1967: *A Christmas Present...And Past*
* 1967: *Greatest Hits*
* 1968: *Goin’ to Memphis*

* 1968: *Something Happening*
* 1969: *Hard ’N’ Heavy (with Marshmallow)*
* 1969: *Alias Pink Puzz*
* 1970: *Collage*
* 1971: *Indian Reservation*
* 1972: *Country Wine*
* 1972: *All-Time Greatest Hits*
* 1982: *Special Edition*
* 1983: *The Great Raider Reunion*

* 1983: *Paul Revere Rides Again*
* 1985: *Generic Rock & Roll*
* 1992: *Generic Rock & Roll (aka Live NOT)*
* 1996: *Generic Rock 2 (aka Live NOT)*
* 2000: *Time Flies When You’re Having Fun*
* 2001: *Ride to the Wall*
* 2005: *Ride to the Wall 2*
* 2010: *The Complete Columbia Singles*
* 2011: *Flower Power*

## Lähteet

## Aiheesta muualla

*Yhtyeen viralliset nettisivut
*Paul Revere & the Raiders MySpacessa
Pakkolunastajat

**Pakkolunastajat** (engl. **Operation Repo**) on TruTV:n tuottama amerikkalainen televisiodraamasarja

Sarja kertoo Kalifornian San Fernando Valleyssä toimivasta ryhmästä ammattilaisia, jotka työkseen takavarikoivat maksamatta jääneitä autoja, moottoripyöriä, veneitä ja jopa lentokoneita. Sarjassa esitetään tositapahtumiin perustuen seurattavan ammattilaisten jokapäiväistä työtä, joka dramatisoidaan vauhdikkaaksi ja vaaralliseksi tositapahtumien pohjalta siten että epätoivoisia omistajia näyttelevät taistelevat viimeiseen asti kulkuvälineistään.

Sarjaa on Suomessa esittänyt TV5 ja Kutonen.

## Sarjan henkilöt
* Luis "Lou" Pizarro (ryhmän johtaja ja perustaja) 2006-
* Sonia Pizarro (Loun sisko) 2006-
* Lyndah Pizarro (Loun tytär) 2006
* Froylan "Froy" Tercero (Sonian ex-aviomies) 2006-
* Matt Burch (Froyn ystävä) 2006-
* Carlos Lopez (uusi työntekijä) 2012-
* Ronnie Lee (uusi työntekijä) 2012-
*Ashley Burch (Mattin tytär) 2012-

## Lähteet

## Aiheesta muualla
*Kotisivut 
*Pakkolunastajat Kutosen sivuilla
Dickinson W. Richards

**Dickinson W. Richards** (30. lokakuuta 1895 Orange, New Jersey, Yhdysvallat – 23. helmikuuta 1973 Lakeville, Connecticut, Yhdysvallat) oli  yhdysvaltalainen tutkija, joka sai vuonna 1956 Nobelin lääketieteen palkinnon sydäntä ja verenkiertoa koskevasta tutkimuksesta.

## Lähteet
Appasinghe Paul Perera

**Appasinghe Paul Perera** (26. marraskuuta 1913 – 16. toukokuuta 1989) oli srilankalainen roomalaiskatolinen piispa. Hänet vihittiin papiksi Kandyn hiippakuntaan 14. elokuuta 1939 ja nimitettiin sen johtoon 17. toukokuuta 1973. Piispaksi vihkiminen seurasi 29. kesäkuuta. Pääkonsekraattorina toimi paavi Paavali VI, jota avustivat Agostino Casaroli ja Bernardin Gantin.

Perera jäi eläkkeelle 17. maaliskuuta 1983.

## Lähteet
Edward Lawrie Tatum

**Edward Lawrie Tatum** (14. joulukuuta 1909 –  5. marraskuuta 1975) oli  yhdysvaltalainen tutkija, joka sai vuonna 1958 Nobelin lääketieteen palkinnon geenien toimintaa koskevasta tutkimuksesta. Hän oli geenikemian uranuurtaja.

Tatum Työskenteli aluksi Stanfordissa ja siirtyi sieltä Yalen yliopiston mikrobiologian professoriksi 1946–1948. Sieltä hän palasi Stanfordiin. Tatum tutki Joshua Lederbergin kanssa bakteerimutantteja ja alkoi tutkimusten perusteella epäillä vallinnutta käsitystä, ettei bakteereilla olisi geenejä eikä siis myöskään sukupuolta. Tutkimusryhmä kumosi tämän väärän oletuksen. Lederberg, Tatum ja George Beadle myös osoittivat, että bakteerit säätelevät tiettyjen entsyymien toimintaa.
## Lähteet
Harold Anthony Perera

**Harold Anthony Perera** (s. 9. kesäkuuta 1951) on srilankalainen roomalaiskatolinen piispa. Hänet vihki papiksi Colombon arkkihiippakuntaan Nicholas Marcus Fernando 5. heinäkuuta 1980. Hänet nimitettiin Ratnapuran hiippakunnan johtoon 29. tammikuuta 2003, ja piispaksi konsekroinnin suoritti 18. maaliskuuta Albert Malcolm Ranjith Patabendige Don, jota avustivat Oswald Thomas Colman Gomis ja Thomas Savundaranayagam.

15. helmikuuta 2005 Perera sai nimityksen Gallen piispaksi, jonka virkaan hänet asetettiin 8. maaliskuuta. Hän sai 14. toukokuuta 2009 nimityksen Kurunegalan piispaksi.

## Lähteet
Leena Pylkkänen

**Leena Maija Pylkkänen** (o.s. **Kiviranta**. s. 21. elokuuta 1956 Artjärvi) on suomalainen yleisurheilija, joka kilpaili aikuisten maajoukkuetasolla. Hän edusti Lahden Ahkeraa.

Pylkkänen on kolminkertainen pituushypyn Suomen mestari vuosilta 1978, 1979 ja 1980. Lisäksi hän on sijoittunut Kalevan kisoissa hopealle vuonna 1974 sekä pronssille vuosina 1975 ja 1976. Hän on saavuttanut pronssia myös 100 metrin juoksussa vuonna 1978.

Pylkkänen on myös kolminkertainen pituushypyn Suomen mestari hallikisoista (1977, 1978, 1980).

## Lähteet
Edmund Joseph Fernando

**Edmund Joseph Fernando** (25. maaliskuuta 1921 – 16. heinäkuuta 2004) oli srilankalainen roomalaiskatolinen piispa. Hänet vihki Tahrattoman Marian oblaattien papiksi Thomas Benjamin Cooray 6. elokuuta 1949. Hänet nimitettiin Colombo in Ceylonin arkkihiippakunnan vihkipiispaksi ja Igilgilin titulaaripiispaksi 9. huhtikuuta 1968. Piispaksi vihkiminen seurasi 17. heinäkuuta. Pääkonsekraattorina toimi Cooray, jota avustivat Anthony de Saram ja Jacob Bastiampillai Deogupillai.

Fernando sai 5. joulukuuta 1983 nimityksen Badullan piispaksi, jona hän toimi, kunnes jäi eläkkeelle 3. maaliskuuta 1997.

## Lähteet
Jacob Bastiampillai Deogupillai

**Jacob Bastiampillai Deogupillai** (9. huhtikuuta 1917 – 25. huhtikuuta 2003) oli srilankalainen roomalaiskatolinen piispa. Hänet vihittiin papiksi Jaffnan hiippakuntaan 22. joulukuuta 1941, ja hänet nimitettiin Trincomaleen (Trincomalee-Batticaloa) vihkipiispaksi sekä Mozotcorin titulaaripiispaksi 9. helmikuuta 1967. Piispaksi konsekroinnin suoritti 11. toukokuuta Ignatius Philip Trigueros Glennie, jota avustivat Jerome Emilianus Pillai ja Frank Marcus Fernando.

Deogupillai sai 18. joulukuuta 1972 nimityksen Jaffnan piispaksi, jona hän toimi, kunnes jäi eläkkeelle 6. heinäkuuta 1992.

## Lähteet
Jari Olli

**Jari Petri Olli** (s. 3. huhtikuuta 1977 Lappajärvi) on suomalainen kymmenottelija. Urheilu-uransa ajan hän edusti Evijärven Urheilijoita. SM-kilpailuissa Olli saavutti kymmenottelusta yhden hopean ja kolme pronssia ja sisäradoilla seitsenottelusta kaksi kultaa. Häntä valmensi Jarkko Finni. Ollin ennätys kymmenottelussa on 7783.

## Lähteet
Solyom

**Solyom** tai **Sólyom** voi tarkoittaa:

* Șoimi (), kunta Romaniassa Bihorin piirikunnassa

## Sukunimenä

* Janos Solyom, (Sólyom János) (s. 1938), unkarilais-ruotsalainen pianisti, säveltäjä ja kapellimestari
* László Sólyom (1942–2023), unkarilainen poliitikko ja entinen presidentti
* Stefan Solyom (s. 1979), ruotsalainen kapellimestari
Ilmilinna

**Ilmilinna** on Köyliössä Ilmiinjärven rannalla sijaitseva kuvanveistäjä Emil Cedercreutzin entinen taiteilijakoti. Rakennuksen suunnitteli arkkitehti Gustaf Strengell ja se valmistui vuonna 1905.

Köyliönkartanossa syntynyt Cedercreutz piti Ilmilinnaa ateljeenaan vuoteen 1914 saakka. Samana vuonna hän muutti uuteen taiteilijakotiinsa Harjulaan, jonka oli rakennuttanut Harjavaltaan Kokemäenjoen rannalle. Ilmilinnan pihamaalla sijaitsi Cedercreutzin monumentaaliveistos *Työn jälkeen*, joka myöhemmin siirrettiin Harjavaltaan ja on nykyään nähtävissä Emil Cedercreutzin museon pihassa. 

Emil Cedercreutz ei itse milloinkaan pitänyt Ilmilinnasta. Sen rakennustyöt aloitettiin taiteilijan Rooman matkan aikana syksyllä 1904. Muistelmateoksessaan *Yksinäisyyttä ja ihmisvilinää* hän kertoo olleensa järkyttynyt nähdessään keskeneräisen rakennuksen ensimmäistä kertaa. Cedercreutz kuvaa muistelmissaan sen olleen "epäkäytännöllisen ja asuttavaksi kelpaamattoman" sekä sen arkkitehtuuria ja mittasuhteita "lahjattomiksi". 

Cedercreutzin jälkeen Ilmilinna oli pitkään Porin kaupungin omistuksessa ja se toimi lasten kesäsiirtolana. Rakennus palasi Cedercreutz-suvun omistukseen vuonna 1995, jolloin rakennuksessa suoritettiin mittavia kunnostustöitä.  Nykyään Ilmilinna on pelkästään yksityiskäytössä.

## Lähteet
**Yksinäisyyttä ja ihmisvilinää*, Emil Cedercreutz 1939. Satakunnan Kirjallinen Kerho.
*Satakunnan kuntien arkkitehtuurikohteet kartalla
*Harjavallan kaupunki/Emil Cedercreutzin henkilökuva 

### Viitteet
Severo Ochoa

**Severo Ochoa** (1905–1993) oli espanjalaissyntyinen yhdysvaltalainen tutkija, joka sai vuonna 1959 Nobelin lääketieteen palkinnon RNA:n ja DNA:n syntyä koskevasta tutkimuksesta.

## Lähteet
Henri Kokkonen

**Henri Panu Olavi Kokkonen** (11. elokuuta 1978 Savonlinna) on suomalainen uransa lopettanut kymmenottelija. Urheilu-uransa ajan hän edusti Savonlinnan Jyryä. Häntä valmensivat uransa aikana Sami Laukkanen, Kari Kuusela ja Jarkko Finni. Ulkoratojen SM-kilpailusta Kokkonen saavutti kymmenottelusta mestaruuden vuonna 2003 ja hopeaa vuosina 1999, 2001, 2002. Sisäradoilla hän saavutti seitsenottelussa SM-hopeaa 2002. Hänen ennätyksensä kymmenottelussa on 7759 pistettä. Hänellä on maaotteluedustuksia. Kokkonen toimii Mertalan koulussa liikunnan ja terveystiedon opettajana.

## Lähteet
Edmund Peiris

**Edmund Peiris** (27. joulukuuta 1897 Chilaw – 4. syyskuuta 1989) oli srilankalainen roomalaiskatolinen piispa. Hänet vihittiin Tahrattoman Marian oblaattien papiksi 25. helmikuuta 1924 ja nimitettiin Chilawin hiippakunnan johtoon 12. tammikuuta 1940. Piispaksi vihkiminen seurasi 25. huhtikuuta. Peiris osallistui Vatikaanin toiseen kirkolliskokoukseen ja toimi Chilawin piispana, kunnes erosi 27. joulukuuta 1972.

## Lähteet
Dominikaanisen tasavallan peso

**Dominikaanisen tasavallan peso** on Dominikaanisen tasavallan virallinen rahayksikkö. Sen valuuttakoodi on **DOP** ja valuuttamerkki "$" tai "RD$" (erotuksena muista pesoista). 1 peso on jakautunut 100 centavoon,  mutta peson heikon arvon vuoksi centavo-arvoiset kolikot on poistettu käytöstä. Euron kurssi pesoon verrattuna: 1 euro on noin 58 pesoa.
Jerome Emilianus Pillai

**Jerome Emilianus Pillai** (20. heinäkuuta 1901 – 17. heinäkuuta 1972) oli srilankalainen roomalaiskatolinen piispa. Hänet vihittiin Tahrattoman Marian oblaattien papiksi 7. heinäkuuta 1929 ja nimitettiin Jaffnan hiippakunnan koadjuuttoripiispaksi sekä Bladian titulaaripiispaksi 10. maaliskuuta 1949. Piispaksi vihkiminen seurasi 22. toukokuuta. Pääkonsekraattorina toimi Alfred-Jean Guyomard, jota avustivat Nicholas Laudadio ja Edmund Peiris. 18. heinäkuuta 1950 Pillaista tuli Jaffnan piispa, jona hän toimi, kunnes kuoli virassa. Hän osallistui Vatikaanin toiseen kirkolliskokoukseen.

## Lähteet